Diari Oficial de la Generalitat Valenciana


Sumari del DOGV 6445, del 25-01-2011 (2011/313)

Aprovació definitiva del projecte d'expropiació per taxació conjunta per a l'obtenció dels terrenys necessaris per a dur a terme l'execució d'una rotonda a l'avinguda Benicàssim de Castelló de la Plana.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6445

Data del DOGV
:   25-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/313


Data del document
:   12-01-2011

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Aprovació definitiva del projecte d'expropiació per taxació conjunta per a l'obtenció dels terrenys necessaris per a dur a terme l'execució d'una rotonda a l'avinguda Benicàssim de Castelló de la Plana. [2011/313]  
La Junta de Govern Local d'aquest Ajuntament, en sessió ordinària celebrada el dia 22 de desembre de 2010, va adoptar l'acord següent:  
Acord:  
«Vist l'expedient que es tramita per a aprovar el projecte d'expropiació, per taxació conjunta, per a l'obtenció dels terrenys necessaris per a dur a terme l'execució d'una rotonda en l'avinguda Benicàssim de Castelló de la Plana, i els següents  
Antecedents:  
1. La Junta de Govern Local, mitjançant Acord de 17 de setembre de 2010, va acordar obrir un període d'informació pública del projecte d'expropiació, per taxació conjunta, per a l'obtenció dels terrenys necessaris per a dur a terme l'execució d'una rotonda en l'avinguda Benicàssim de Castelló de la Plana, i la relació de propietaris, béns i drets afectats per aquest.  
2. L'anunci d'exposició pública d'aquest projecte, per un termini d'un mes, va ser publicat en el Butlletí Oficial de la Província núm. 129, de 28 d'octubre de 2010, en el Diari Oficial de la Comunitat Valenciana núm. 6384, de 26 d'octubre de 2010, en el diari Mediterráneo el 25 d'octubre de 2010 i al tauler d'anuncis d'aquest Ajuntament. Així mateix, s'ha efectuat la preceptiva notificació als interessats.  
3. En el termini legalment establit no s'ha formulat cap al·legació.  
4. Hi ha en l'expedient document de retenció de crèdit 2010-1446-0 de 7 de setembre de 2010, per import de 290.827,74 euros, que acredita l'existència de crèdit adequat i suficient per a fer front al pagament del preu just.  
5. En data 10 de desembre de 2010, la tècnica d'administració general del Negociat Administratiu de Planejament i Gestió Urbanística ha emés un informe sobre la tramitació d'aquest expedient.   
6. Així mateix, l'arquitecte municipal ha emés un informe, en data 10 de desembre de 2010, en el qual posa de manifest que s'ha modificat el projecte d'expropiació que es va exposar al públic. Aquesta modificació està motivada per l'activitat existent en la parcel·la núm. 3 pertanyent a Idema, Industria de la Madera Avenida, SL però no suposa cap increment en el pressupost de l'expropiació. La indemnització del trasllat de l'activitat (ja valorada en el projecte d'expropiació de data de maig de 2010), li correspon al titular de l'activitat i no al titular de la parcel·la, per la qual cosa s'exclou aquesta valoració del full de preu just i s'inclou en un altre full independent que s'adjunta en el projecte com a annex IV.   
En el projecte d'expropiació de maig de 2010, l'activitat ja estava valorada pels serveis tècnics municipals, que van calcular una indemnització de 5.805,14 euros, ja que no tenien la documentació necessària per a valorar el seu trasllat.   
Durant el període d'exposició pública, el titular de l'activitat no ha aportat les dades necessàries per a realitzar una correcta valoració del trasllat de l'activitat, per la qual cosa es manté la valoració de 5.805,14 euros realitzada pels tècnics municipals. Els criteris de valoració es descriuen en l'apartat 2.3. de valoració de l'activitat existent en la parcel·la núm. 3 de la memòria del projecte.  
7. S'ha emés informe favorable de l'expedient pel Negociat de Fiscalització.  
Tenint en compte que:  
I. A la vista del projecte d'expropiació en tràmits d'aprovació i atés que no s'ha presentat pels afectats cap al·legació respecte d'això, el valor total de l'expropiació queda establit en 290.827,74 euros, segons els criteris de valoració aplicats que es concreten en la memòria del projecte d'expropiació.  
La relació d'afectats pel Projecte d'expropiació, per taxació conjunta, per a l'obtenció dels terrenys necessaris per a dur a terme l'execució   
  
d'una rotonda a l'avinguda Benicàssim de Castelló de la Plana, és la següent:  
  
II. En compliment del que disposa l'article 53 de la Llei d'Expropiació Forçosa, es procedix a determinar el pagament als interessats de les quantitats que els corresponen:  
  
III. L'expedient s'ha tramitat correctament, d'acord amb el que establix l'article 434 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, pel procediment de taxació conjunta.  
D'acord amb l'article 48 de la Llei d'Expropiació Forçosa, Llei de 16 de desembre de 1954, una vegada determinat el preu just, es procedirà al pagament de la quantitat que resultara en el termini màxim de sis mesos.  
IV. De l'article 127.1.d de la Llei Reguladora de les Bases de Règim Local es desprén que correspon a la Junta de Govern Local les aprovacions, entre altres, dels instruments de gestió.  
Per tot això, a la vista dels informes de les tècnics municipals, a proposta del vicealcalde, regidor delegat de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
1) Aprovar definitivament el projecte d'expropiació per taxació conjunta, per a l'obtenció dels terrenys necessaris per a dur a terme l'execució d'una rotonda a l'avinguda Benicàssim de Castelló de la Plana, i la relació d'afectats per aquest que forma part del cos del present acord.  
2) Autoritzar i disposar la despesa de 290.827,74 euros a què ascendix l'import de l'adquisició dels terrenys del projecte d'expropiació per taxació conjunta, per a l'obtenció dels terrenys necessaris per a dur a terme l'execució d'una rotonda en l'avinguda Benicàssim de Castelló de la Plana.  
3) Reconéixer les obligacions als titulars de béns i drets que figuren en la relació que es detalla a continuació, en concepte de preu just, pels imports que individualment figuren en l'esmentada relació i que ascendixen a un total de 290.827,74 euros, a fi que puga ser ordenat el pagament d'aquest preu just en favor dels beneficiaris o, si és el cas, consignar-lo en la caixa de depòsits de la tresoreria municipal, i procedir a alçar les actes de pagament i ocupació corresponents.  
4) Notificar aquest acord als interessats, junt amb el full d'apreuament, que disposaran d'un mes per a acceptar aquest full o rebutjar-lo i formular el seu propi, i en este cas es traslladarà l'expedient al Jurat Provincial d'Expropiació Forçosa perquè fixe el preu just, considerant-se el silenci de l'interessat com a acceptació de la valoració municipal.  
5) Traslladar el present acord al director de l'Oficina de Comptabilitat i Gestió Pressupostària i a la Tresoreria Municipal d'aquest Ajuntament perquè realitzen les actuacions corresponents.»  
El que es publica a l'efecte del que disposa l'article 434 del Reglament d'Ordenació i Gestió Territorial i Urbanística, en els seus apartats 2, 3 i 5, dels quals es desprén que la persona interessada disposarà d'un mes per a acceptar el full d'apreuament o rebutjar-lo i formular el seu propi. En el cas que rebutge la valoració continguda en el full d'apreuament formulat per l'administració, aquesta traslladarà l'expedient al Jurat Provincial d'Expropiació Forçosa perquè fixe el preu just. El silenci de l'interessat es considerarà com a acceptació de la valoració fixada en el full d'apreuament de l'administració, entenent-se determinat definitivament el preu just.  
Expressament es fa constar que, de conformitat amb el que establix l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, el present anunci i la relació que l'acompanya es publica a l'efecte de notificació a aquells interessats que no hagen pogut ser identificats i figuren com a desconeguts, així com aquells amb adreça desconeguda o insuficient per a practicar la notificació o bé, intentada la notificació, aquesta no s'haguera pogut practicar.  
El pagament o depòsit de la valoració establida en el full d'apreuament de l'administració expropiant o, si és el cas, l'aprovació de l'instrument o formalització del document pel qual de qualsevol altra forma es faça efectiu el pagament del preu just, habilita l'administració expropiant per a ocupar finques previ alçament de les corresponents actes i produïx els efectes previstos en la legislació sobre expropiació forçosa. Tot això, sense perjudici que continue la tramitació dels procediments per a la determinació definitiva del preu just davant del Jurat Provincial d'Expropiació Forçosa.  
Castelló de la Plana, 12 de gener de 2011.- L'alcalde en funcions: Javier Moliner Gargallo.